શ્રી ભુપેન્દ્રસિંહજી, લેખને અદ્‌ભુત એટલે કહીશ કે વાંચ્યા પછી બે દહાડા ઈતરવાંચનમાં અને ખાસ તો ફરી એક વખત “૩૦૦” જોવામાં વિતાવ્યા ! (આપે આ ચલચિત્ર એક વખત જોવા ભલામણ કરી પણ મેં એ પહેલાં દશેક વખત તો જોઈ કાઢ્યું હતું ! ઝક્કાસ ચિત્ર છે) રાજા લિઓનિડ્સ અને તેના ૩૦૦ સ્પાર્ટનોએ લગભગ ૨૫૦૦ વર્ષ પહેલાં, થર્મોપલીનાં ઘાટમાં પર્શિયન રાજા ઝર્કઝીસનાં લગભગ એક લાખના લશ્કરને ત્રણ દિવસ સુધી આપેલી દીલધડક લડાઈ ખરે જ જોવા જેવી છે. આપણે ત્યાં કેમ આવા મુવી નથી બનતાં એવી આપની ફરિયાદમાં દમ છે. (આપણને કદાચ પેમલા-પેમલી વધુ ફાવે છે !) જો કે અંતે એક સ્પાર્ટન ભરવાડ એફિઅલ્તીસ દગાખોર બન્યો અને ૩૦૦ જવાંમર્દો કપાઈ મર્યા. (કાગડા બધે જ કાળા !)